cyanic-selkie/wikianc huggingface dataset:
Íþróttasamband fatlaðra
Saga
Saga íþrótta fatlaðra á Íslandi byrjaði þegar Íþróttafélag fatlaðra í Reykjavík var sett á laggirnar árið 1974. Næstu ár fylgdu með stofnun fleiri íþróttafélaga fyrir fatlaða. Á Akureyri var Íþróttafélagið Akur stofnað í árslok 1974 ásamt Íþróttafélaginu Eik árið 1978. Í Reykjavík bættust tvö önnur félög við, Íþróttafélagið Björk árið 1978 og Íþróttafélagið Ösp árið 1980. Þátttaka innan þessara félag ókst jafnt og þétt. Öll þessi félög höfðu aðild að Íþróttasambandi Íslands sem setti á fót sérstaka undirbúningsnefnd til að hafa betri umsjón. Undirbúningsnefndin hafði starfað í sex ár að málefnum fatlaðra í íþróttum þegar nefndarmenn áttuðu sig á því að umfang verkefna hafði stækkað út fyrir getu nefndarinnar. Í kjölfar þess var stofnað sérsamband sem gæti betur haldið utan um þessi málefni og var sú áætlun að veruleika árið 1979. Sigurður Magnússon var kjörinn fyrsti formaður Íþróttasambands fatlaðra. Árið 1977 var fyrsta Íslandsmótið í íþróttum fatlaða skipulagt. Á því móti var keppt í lyftingum og var haldið í sjónvarpssal sem kynnti íþróttir fatlaðra fyrir almenningi. Fyrsta Íslandsmótið haldið af Íþróttasambandi fatlaðra var árið 1979 á Akureyri og keppt var í boccia og borðtennis. Strax á hæla þess kom fyrsta Íslandsmót fatlaðra í sundi og bogfimi árið 1980. Fyrsta utanlandsmótið sem Íslendingar tóku þátt í var haldið í Stoke Mandeville á Englandi árið 1979 en fjórir kepptu frá Íslandi. Árið 1980 fóru tólf íþróttaiðkendur fyrir Íslands hönd til Arnhem í Hollandi til að keppa í Ólympíumóti fatlaðra og var það í fyrsta sinn sem Ísland tók þátt á því móti.
Árin 2000-2020
Á Ólympíumóti fatlaðra í Sidney árið 2000 komst upp svindlmál í búðum Spánverja og árin eftir það var þroskahömluðum bannað að keppa á mótum á vegum IPC. Þetta leiddi til þess að þroskahömluðum var neitað um aðild að Ólympíumótunum haldin 2004 og 2008. Rök móthaldara voru að þroskahamlaðir fengu ekki að taka þátt fyrr en viðurkennt flokkunarkerfi yrði þróað. Með hjálp íþróttasambandra á norðulöndum, ÍF þar á meðal, hefur þessu banni verið aflétt að hluta. Sýndi þessi árangur sig þegar Evrópumeistaramótið í sundi var haldið á Íslandi árið 2009. Mótið er stærsta alþjóðlega sundmót sem hefur verið haldið á Íslandi með fjölda keppanda, þjálfara og fararstjóra í kringum 600.
Í ágúst 2005 náðu ÍSÍ og ÍF samkomulagi er varðar styrktarbeiðnir og styrkveitingar. Frá ársbyrjun 2006 var ÍF heimilt að sækja um styrki fyrir iðkendur sína á sömu forsendum og önnur sérsambönd á vegum ÍSÍ. Að fá aðild að afrekssjóði ÍSÍ var mikil viðurkenning á afrekum fatlaðra íþróttaiðkenda.
Árið 2013 hófst samstarf ÍF og Ólympíunefnd þroskahamlaðra við íslensku lögregluna út af alþjóðaverkefninu LETR (e. Law Enforcement Torch Run). Þetta verkefni á upptök sín í Bandaríkjunum og var fyrst sett á stól árið 1981. Tilgangur LETR er að lögreglustofnanir reyna að vekja athygli á Ólympíuleikum þroskahamlaðra. Á Íslandi taka fulltrúar verkefnisins þátt í kyndilhlaupum og ýmsum viðburðum til að ná því markmiði. Árið 2016 tók forseti Íslands þátt í kyndilhlaupi fyrir Íslandsleika og var það í fyrsta skipti sem þjóðarleiðtögi tók þátt í kyndilhlaupi.
Til að betur virkja hreyfingu hjá fötluðum börnum var YAP (e. Young Athlete Project) verkefnið innleit á Íslandi árið 2015. Var þetta verkefni samstarf á milli Special Olympics á Íslandi og SO í Rúmeníu. Frá innleiðingu til ársins 2019 hefur þetta verkefni verið kynnt í leikskólum og bæjarfélögum.
40 ára afmæli
Árið 2019 var stórt ár hjá ÍF því þá voru 40 ár frá stofnun sambandsins og til að fagna upp á þau tímamót var afmælishátið haldin á hótel sögu 17. maí sama ár. Þá var 2019 eitt af viðburðaríkustu árum í sögu ÍF þar sem stór hópur afreksfólks fór til Abu Dahbi og tók þátt í Ólympíuleikum þroskaheftra. Að auki voru fjöldamörg heimsmeistaramót í ýmsum íþróttagreinum eins og bogfimi, handahjólreiðum, frjálsum íþróttum og sundi ásamt fleiri verkefnum.
Aðildafélög
Innan ÍF eru 22 aðildafélög og eru þau dreifð um land allt. Aðildarfélög ÍF eru eftirfarandi:
ÍF á alþjóðavettvangi
Á Ólympíumóti fatlaðra hefur íslenskt afreksfólk samtals unnið til 98 verðlauna og af þeim 37 gullverðlaun. Á bæði evrópu- og heimsmeistaramótum hefur Ísland hlotið alls 119 verðlaun. Ísland tók fyrst þátt í Ólympíumóti þroskahamlaða árið 1991 og síðan þá hafa um 500 afreksfólk frá Íslandi farið á leikanna.
Afreksfólk
Þá hafa nokkrir fatlaðir íþróttaiðkendur hlotið athygli á bæði Íslandi og utan. Meðal þeirra er sundkonan Sigrún Huld Hrafnsdóttir en hennar ferill var frá 1983 til 1996. Á ferli sínum var hún þrisvar valin íþróttamaður ársins hjá ÍF og var talin nánast ósigranleg á innanlandsmótum. Á Ólympíumóti þroskahamlaða á Spáni árið 1992 hlaut hún 9 gullverðlaun, 2 silfurverðlaun og setti 4 heimsmet í einstaklingsgreinum og 4 í boðsundum. Árið 1991 var hún svo valin besti íþróttamaður þroskahamlaða í heiminum af Alþjóðasamtökum þroskahamlaðra.
Önnur framgengileg sundkona var Kristín Rós Hákonardóttir og er ein af farsælustu íþróttaiðkendum úr röðum fatlaðra. Hún hefur keppt á fimm heimsmeistaramótum og fimm Ólympíumótum, setti 60 heimsmet og 9 Ólympíumet. Eurosport úthlutaði henni viðurkenningu árið 2004 fyrir árangur í íþróttum. Hún var fyrsti íslenski íþróttaiðkandinn sem og fyrsti fatlaði íþróttaiðkandinn á heimsvísu til að fá þessi verðlaun. Kristín var kjörin íþróttamaður ársins hjá ÍF 12 ár í röð og árið 2013 var hún fyrst meðal fatlaðra íþróttaiðkenda til að komast í heiðurshöll ÍSÍ. Hún dróg sig í hlé frá afreksíþróttum árið 2006 þá 22 ára gömul.
Þá komst Geir Sverrisson á verðlaunapall á Ólympíumóti fatlaðra árið 1992 þegar hann vann gullverðlaun í 100 metra bringusundi og fékk bronsverðlaun í 100 metra hlaupi. Ásamt þessum árangri hefur Geir þann titill að vera eini fatlaði afreksmaðurinn sem hefur keppt í landsliði ófatlaðra. Í boðhlaupssveit Íslands tók hann þátt í þremur Evrópubikarkeppnum.
Erich Maria Remarque
thumb|Erich Maria Remarque á Hotel Curhaus í Davos árið 1929. Erich Maria Remarque, fæddur Erich Paul Remark, (22. júní 1898 – 25. september 1970) var þýskur rithöfundur, sem er einna þekktastur fyrir skáldsögu sína Tíðindalaust á Vesturvígstöðvunum (þýska: Im Westen nichts Neues), sem fjallar um lífið í fyrri heimsstyrjöld. Remarque gegndi sjálfur herþjónustu á Vesturvígstöðvunum í heimsstyrjöldinni fyrri. Bókin var bönnuð í Þýskalandi á tímum Þriðja ríkisins. Hún kom út í íslenskri þýðingu Björns Franzsonar árið 1930.
Ólafs ríma Haraldssonar
alt=Ólafs ríma Haraldssonar í Flateyjarbók (GKS 1005 fol.)|thumb|Ólafs ríma Haraldssonar í [[Flateyjarbók (GKS 1005 fol.)]] Ólafs ríma Haraldssonar er íslenskur rímnabálkur eftir Einar Gilsson (d. 1369) lögmann og skáld sem varðveist hefur í Flateyjarbók (GKS 1005 fol.). Ólafs ríma er talin vera elsta íslenska ríman sem varðveist hefur, og jafnvel fyrsta ríman sem var ort. Ríman fjallar um viðureign Ólafs konungs Haraldssonar hins digra og fall hans í orrustunni á Stiklastöðum í Noregi sem háð var 29. júlí árið 1030.
Ólafs ríma er einn rímnabálkur og inniheldur 65 erindi.
Wii Play
thumb Wii Play (はじめてのWii, Hajimete no Wii, má beinþýða sem þitt fyrsta Wii en er almennt þýtt sem þín fyrstu skref í Wii) er tölvuleikur fyrir leikjatölvuna Wii. Leikurinn er í hópi Wii Sports og Wii Music. Í þessum leik eru margir mini-leikir sem virka sem nokkurn vegin kennsluleikir til að kenna leikjaspilara hvernig á að nota Wii-fjarstýringuna, og notast þeir við Mii persónur sem leikmaðurinn hefur búið til. Þessi leikur var seldur með Wii fjarstýringu (án nunchucksins) í Japan, Ástralíu, Evrópu og Norður Ameríku.
Finndu mig eða Finndu Mii (Find Mii)
Hópur af Mii köllum safnast saman á skjáinn (standandi, syndandi, labbandi og gera aðra hluti) og leikmanninum eru gefnar nokkrar vísbendingar til að leita að Mii-inum sem hann á að finna. Leikmaðurinn verður að velja réttu Mii kallana sem passa við lýsinguna. Markmiðin eru frá því að velja tvo eða þrjá alveg eins Mii kalla, til þess að velja fljótasta Mii kallinn, eða taka kalla burt (sem eru að gera hluti sem aðrir Mii eru ekki að gera).
Stilltu Mii upp eða Stilltu mér upp (Pose Mii)
Þessi leikur getur verið verulega erfiður. Leikmaðurinn verður að færa Mii-inn sinn á fallandi sápukúlur með því að nota Wii fjarstýringuna(Wii remote). Leikmaðurinn verður einnig að snúa Mii-inum sínum rétt með því að snúa Wii remote. Til viðbótar, þegar lengra er komið í leiknum, breytist stellingarnar í kúlunum, og leikmaðurinn verður að velja rétta stellingu (af 3 samtals) með því að renna í gegnum þær með A og B tökkunum. Þegar Mii-inn er í réttri stellingu í kúlunni, springur hún. Ef að kúla springur ekki og á endanum dettur hún á gólfið, lýkur leiknum. Ef þeir leikmenn spila saman, hver leikmaður hefur sinn lit af kúlum, en það má sprengja hvors annars kúlur fyrir aukastig.
Veiðileikur (Fishing)
Leikmenn nota Wii remote sem veiðistöng, til að veiða sérstakann papírsfisk og síðan tosa hana upp til að ná þeim. Wii remote er notuð til að hreyfa til stöngina, upp og niður hreyfingar sökkva/láta upp veiðistöngina í og úr vatninu. Mismunandi stig eru bætt við og tekin frá með mismunandi fiskum. Efst á skjánum sýnir hvaða fiskur gefur bónus ef hann næst, og það breytist á 30 sekúnda fresti eða svo.
Stríðsleikur (Tanks)
Þessi leikur notar Wii remote D-pad(eða nunchuk viðbótina) til að hreyfa skriðdreka til á skjánum. Wii remote miðar á skotmark og B takkinn skýtur skelum. Skeljar geta endurkastast af veggjum einu sinni. Það eru einnig jarðsprengjur sem geta verið lagðar sem eyðileggja alla skriðdreka í ákveðni fjarlægð. Tilgangur leiksins er að eyðileggja skriðdreka óvinarins meðan að þú forðast að vera eyðilagður sjálfur
Kúa-kapphlaup (Cow riding)
Leikmaðurinn er á kú með því að halda á Wii remote á hlið og halla henni til hliðana, og klessa á fuglahræður til þess að fá stig. Wii remote er einnig hallað fram til að auka hraða, og afturábak til að hægja á. Leikmaðurinn verður einnig að hoppa yfir hindranir með því að lyfta Wii remote upp, eins og maður sé að hoppa.
Borðtennis (Table tennis)
Þessi leikur er einfaldlega eins og borðtennis, skjóta kúluna með því að hreyfa Wii remote. Mii kallarnir eru studdir, og eru hvattir af áhorfendum. Þegar þú kemst lengra í leiknum, stækkar áhorfendahópurinn. Leikmaðurinn stjórnar hvar spaðanum með Wii remote, ekkert högg er notað, bara staðsetning spaðans. Fyrir hvert skot eignast maður stig, þannig lokastigin er lengd leiksins.
Skotleikur (Shooting)
Leikmenn fara í gegnum mismunandi umferðir af því að skjóta blöðrur, skotmörk, geimdiska, endur, dósir og loksins geimskip. Þegar þú keppir á móti öðrum geturu minnkað stig annarra leikmanna með því að skjóta þeirra skotmörk en geyma þín.
Billjard (Pool)
Leikmenn spila 9 Ball billjard eins og venjulega billjard leiki. Leikmenn stilla upp skotunum sínum bæði í tvívídd séð frá lofti og bakvið boltan þrívídd. Það er hægt að miða hvar maður skýtur á boltann og gera snúning eða láta boltann skoppa. Maður dregur Wii remote til baka, síðan skýtur maður henni fram til þess að skjóta.
Blogg
Blogg (enska: blog, sem er fengið úr orðinu weblog) er vefsíða sem inniheldur reglulegar dagsettar færslur sem venjulega er raðað í öfuga tímaröð.
Íslenskun á orðinu blog
Fyrir utan orðið „blogg“ hafa komið upp nokkrar hugmyndir um íslenskun á orðinu „blog“:
Jón Helgason (alþingismaður)
Jón Helgason (4. október 1931 – 2. apríl 2019) var bóndi í Seglbúðum í Landbroti og alþingismaður í 21 ár, þar af ráðherra í 5 ár.
Fjölskylda
Foreldrar Jóns voru Helgi Jónsson (1894–1949) og kona hans, Gyðríður Pálsdóttir (1897–1994). Þau bjuggu í Seglbúðum. Jón gekk 1961 að eiga Guðrúnu Þorkelsdóttur (f. 1929). Börn þeirra voru: Helga (f. 1968) og Bjarni Þorkell (f. 1973) og fóstursonur Björn Sævar Einarsson (f. 1962).
Æviatriði
Jón ólst upp í Seglbúðum en fór þaðan til náms og lauk stúdentsprófi frá Menntaskólanum í Reykjavík 1950. Síðan hafði hann forstöðu á búi móður sinnar og tók að fullu við búsforráðum í Seglbúðum 1959. Hann varð einkum nafnkunnur fyrir sauðfjárrækt. Á árunum 1974–1995 sat Jón á Alþingi fyrir Suðurlandskjördæmi, og meðal annars var hann forseti Sameinaðs Alþingis 1979–1983. Auk þess var hann dóms- og kirkjumálaráðherra 1983–1987 og landbúnaðarráðherra 1983–1988.
Ritverk og ræður
Jón ritaði um föður sinn í bókina Faðir minn – bóndinn (Reykjavík 1975). Og hann ritaði um Kirkjubæjarhrepp í bókina Sunnlenskar byggðir VI (bls. 85 – 187, Búnaðarsamband Suðurlands 1985), sem er rannsókn á byggðasögu. Hann flutti einnig margar ræður vegna hinna opinberu starfa sinna, auk heldur stundum endranær, prédikaði til dæmis um friðarmál í Dómkirkjunni í Reykjavík 12. september 1982.
Zion-þjóðgarðurinn
thumb|Staðsetning innan BNA. thumb|Kort. thumb|Zion Canyon. thumb|Zion Canyon.
Zion-þjóðgarðurinn er þjóðgarður í Suðvestur-Utah í Bandaríkjunum. Hann var stofnaður árið 1919 og þekur um 593 km². Þrjú landfræðileg svæði koma saman þar sem þjóðgarðurinn er: Colorado-sléttan, Lægðin mikla og Mojave-eyðimörkin. Miðdepill þess er Zion Canyon sem er 24 km langt rauðleitt gljúfur sem Virgin-fljótið hefur grafið í sandstein. Anasazi-frumbyggjar eru meðal frumbyggja sem hafa átt heimkynni á svæðinu. Mormónar komu á svæðið um miðja 19. öld en það var mjög afskekkt og bílar komu þangað fyrst árið 1917. Horse Ranch Mountain er hæsti punktur í Zion-þjóðgarðinum (2660 m). Svæðið er eyðimörk að nokkru leyti en þar eru líka grösugar áreyrar og barrskógar. Ýmis spendýr og fuglar lifa þar og var stórhyrningur fluttur aftur á svæðið árið 1973 eftir fjarveru. Þrátt fyrir þurrt loftslag geta komið þar ofsaflóð. Zion þýðir heilagur staður.
Klettaklifur er vinsælt í þjóðgarðinum.
thumb|800px|center|Í Kolob gljúfri
Cerastium candidissimum
Cerastium candidissimum er jurt af hjartagrasaætt.
Andrarímur fornu
Andrarímur fornu (eða Öndrur) eru rímur frá 15. öld sem urðu feikivinsælar hér á landi fyrr á öldum og inniheldur alls 13 rímnabálka. Höfundur Andrarímna er óþekktur en stundum hafa þær að hluta til verið eignaðar Sigurði blind í Fagradal. Andrarímur eru að hluta til varðveittar í Staðarhólsbók rímna og Kollsbók. Andrarímur eru hins vegar varðveittar heilar í alls 20 pappírshandritum að því er talið er. Yrkisefni Andra rímna hefur glatast (þ.e. sagan sem rímurnar voru kveðnar eftir) en fullvíst þykir að þær voru kveðnar eftir ritaðri sögu.
Andrarímur þykja vel ortar.
Márcio Amoroso
Márcio Amoroso (fæddur 5. júlí 1974) er brasilískur knattspyrnumaður. Hann spilaði 19 leiki og skoraði 9 mörk með landsliðinu.
Dómkirkjan í Reykjavík
Dómkirkjan í Reykjavík er embættiskirkja biskups Íslands og þar með höfuðkirkja hinnar lúthersku þjóðkirkju Íslands sem og sóknarkirkja nokkurra elstu hverfa Reykjavíkur. Hún er staðsett við Austurvöll, og við hlið hennar er Alþingishúsið.
Frá endurreisn Alþingis 1845 hefur sú hefð haldist að þingsetning hefst með messu í Dómkirkjunni og þaðan leiðir dómkirkjuprestur svo þingmenn til Alþingis.
Saga
Upphaflega var ákveðið að reist skyldi dómkirkja í Reykjavík árið 1785 í kjölfar suðurlandsskjálfta sem ollu mjög miklum skemmdum í Skálholti. Þá var einnig ákveðið að hún skyldi einnig vera sóknarkirkja Reykvíkinga og koma í stað Víkurkirkju, sem þá var orðin of lítil og illa farin.
Fjölkvæni
Fjölkvæni er hugtak í félagsmannfræði um það þegar karlmaður á fleiri en eina konu samtímis, þegar kona á fleiri en einn karl samtímis er það kallað fjölveri.
Fjölkvæni hefur viðgengist í ýmsum menningarsamfélögum um tíðina, meðal annars hjá Hebreum og Kínverjum til forna og þekktist einnig hjá Forngrikkjum. Það hefur einnig lengi þekkst meðal þjóðbálka í Afríku og Pólýnesíu. Jola-fólkið sem býr á Casamance-landsvæðinu í Senegal stundar fjölkvæni að einhverju marki. Sumar kristnar kirkjudeildir heimila fjölkvæni en flestar banna það.
Algengur misskilningur á Íslandi og annnarsstaðar er að mormónar - Kirkja Jesú Krists hinna síðari daga heilögu - leyfi fjölkvæni. Það tíðkaðist milli 1852 og 1890 þegar það var afnumið af kirkjunni. Þó eru klofningshópar úr Mormónakirkjunni sem stunda fjölkvæni á laun.
Fjölkvæni er bannað á Íslandi.
Khadija
thumb|Mekka Khadija fæddist í Mekka árið 556 e.kr. Móðir hennar var Fatima bint Zayd og faðir hennar Khuwaylid bin Asad. Faðir hennar var mjög virtur kaupsýslumaður og erfði Khadija verslun hans þegar hann lést í Fujjar stríðinu. Khadija giftist þrem mönnum og átti börn með þeim öllum. Ýmsar heimildir eru til um hjónabönd hennar en eru þær ekki allar sammála um röð eiginmanna hennar. Flestar þeirra segja að hún hafi fyrst gifts manni að nafni Abu Hala. Þau eignuðust saman tvo drengi, Hala og Hind. Eftir andlát Abu Hala giftist Khadija manni að nafni Atiq og áttu þau saman dóttirina Hindah. Atiq lést og Khadija varð ekkja í annað sinn. Khadija var fyrsta kona spámannsinns Múhameðs. Hann fór að vinna fyrir Khadiju þegar hann var um tvítugt. Hún var 15 árum eldri en Múhameð en þau giftust og voru hjón í yfir 25 ár. Þau áttu saman sex börn. Fyrsti sonur þeirra var Qasim en hann dó áður en hann náði tveggja ára aldri. Khadija fæddi þá dætur þeirra, Zaynab, Ruqayyah, Umm Hulthum og Fatima. Síðast kom svo Abd-Allah en hann dó einnig ungur. Khadija dó þegar hún var 65 ára. Hún var grafin á stað sem heitir Hujjun, nálægt Mekka þar sem hún fæddist. Múhameð sjálfur athugaði hvort gröfin væri eins og hún ætti að vera áður en hann lagði Khadiju ofan í hana. Þar með hafði ,,Móðir“ allra Múslima fallið frá.
Wisconsin-háskóli í Madison
thumb|right|220px|Bascom Hall er hjarta háskólans. Byggingin var reist árið 1857. Wisconsin-háskóli í Madison er ríkisrekinn rannsóknarháskóli í Madison í Wisconsin í Bandaríkjunum. Hann var stofnaður árið 1848 og er flaggskip Wisconsin-háskólanna.
Meginlandsloftslag
right|thumb|300px|Meginlandsloftslag (D)
Meginlandsloftslag er loftslag sem einkennist af því að það er frekar heitt á sumrin og nokkurt regn en kalt á veturna þannig að snjóa leysir ekki. Svæði þar sem meginlandsloftslag ríkir eru yfirleitt langt frá sjó eða við strendur þar sem ríkjandi vindátt er frá landi. Slík svæði finnast ekki á suðurhveli jarðar þar sem ekkert land þar, sunnan hitabeltisins og norðan Suður-Íshafsins, er nógu stórt til að áhrifa sjávar gæti ekki.
Saccostrea
Saccostrea er ættkvísl sem inniheldur nokkrar ostrutegundir í ostruætt.
Bjarni Herjólfsson
Bjarni Herjólfsson var íslenskur maður sem sagt er frá í Grænlendinga sögu og stendur þar að hann hafi fundið Vínland (eða Markland), það er að segja hann sá það tilsýndar ásamt hásetum sínum. Minnisvarði um hann mun innan tíðar rísa á Eyrarbakka, upp við bæinn Drepstokk.
Bjarni sigldi frá Eyrum (þar sem síðar reis Eyrarbakki) og ætlaði að finna föður sinn á Grænlandi. Á leið sinni þangað koma hann og hásetar hans auga á land ófjöllótt og skógi vaxið. Vildu hásetar sækja vatn en Bjarni sigla áfram og finna land sem jökull væri á, það er að segja Grænland. Var það og gert.
Leifi heppna er í Grænlendinga sögu lýst sem sporgöngumanni hans, en hann fer þó þar á land. Það er ósamkvæmni milli sagna, því samkvæmt Eiríks sögu rauða finnur Leifur Vínland á leið frá Skotlandi til Grænlands.
Þannig segir frá fundi Bjarna í Grænlendinga sögu:
Sýprusviður
Sýprusviður (fræðiheiti: Cupressus sempervirens ) er barrtré í Cupressaceae (Grátviðarætt), frá Miðjarðarhafssvæðinu.
Vextir
Árið 1997, gerði Seðlabanki Íslands úttekt á vöxtum á lánsfé til lítilla og meðalstórra fyrirtækja, og kom þá í ljós að vextir voru hæstir á Íslandi af þeim átta samkeppnislöndum sem miðað var við. Þannig voru t.d. vextir af óverðtryggðum lánum hér á landi 11,3%, í Bandaríkjunum 9,6%, Englandi 8,6%, 7,3% í Danmörku, 6,2% í Finnlandi, 5,7% í Noregi en lægstir í Japan, 3%. Niðurstaðan var sú að íslenskir vextir reyndust vera meira en þrisvar sinnum hærri en japanskir vextir og næstum helmingi hærri en í Noregi, en annars 2-3% hærri en annarra þjóða.
Lausafjárkreppan 2007–2008
Lausafjárkreppan 2007-2008 var alþjóðleg efnahagskreppa sem einkenndist af töpum á rekstri, greiðslustöðvunum og gjaldþrotum hjá stórum bönkum og fjármálastofnunum í Bandaríkjunum og í Evrópu.
Pepsideild kvenna í knattspyrnu 2017
Árið 2017 verður Íslandsmótið í knattspyrnu kvenna haldið í 46. sinn.
Stigatafla
''Staðan eftir 18. umferð, 29. júlí 2017''
Töfluyfirlit
Heimaliðið er vinstra megin
Pinus culminicola
Pinus culminicola, er fura einlend í norðaustur Mexíkó. Útbreiðslan er mjög takmörkuð, á litlu svæði á háfjöllum norður Sierra Madre Oriental í Coahuila og Nuevo León, og eingöngu algeng á hæsta fjallinu, Cerro Potosí (3713 m). Hún kemur fyrir hátt til fjalla, frá 3000–3700 m, í svölu og röku kaldtempruðu loftslagi.
Lýsing
Pinus culminicola er lítill til meðalstórt tré, frá 1,5 til 5 m hátt, með að 25 sm stofnþvermál. Börkurinn er grábrúnn, þunnur og hreistraður neðst á stofni. Barrnálarnar eru fimm saman í búnti, grannar, 3 til 5,5 sm langar, grænar til blágrágrænar, með loftaugun á hvítri rönd á innra yfirborði nálanna. Frjókönglarnir eru gulleitir og síðar gulbrúnir, langegglaga, 5 til 8 mm langir. Könglarnir eru hnattlaga, 3 til 4 sm langir og breiðir lokaðir, grænir í fyrstu, og og verða gulbrúnir við þroska eftir 16 til 18 mánuði, með fáar þunnar köngulskeljar, yfirleitt eru 6 til 14 frjóar (með fræ). Þegar könglarnir opnast við þroska verða þeir 4 til 6 sm breiðir, og haldast fræin á þeim eftir opnun. Fræin eru 9 til 12 mm löng, með þykkri skel, hvítri fræhvítu, og vængstubb um 1-2 mm langan; þeim er dreift af fuglunum Nucifraga columbiana og Aphelocoma wollweberi, sem tína fræin úr opnum könglunum. Fuglarnir geyma mörg fræjanna til að nota síðar, og eru þau stundum ekki nýtt og verða að nýjum trjám.
Saga
Vegna einangraðra vaxtarstaða á toppum fjarlægra fjalla, uppgötvaðist tegundin ekki fyrr en 1959. Hún er frábrugðin flestum öðrum tegundum í undirdeildinni með nálafjölda (5 í búnti fremur en 1–4), og með að vera algerlaga runnkennd,. Hún er skyldust P. johannis og P. orizabensis, og er með loftaugun innan á blöðunum eins og þær; hún er hinsvegar frábrugðin þeim með að vera með smærri köngla og fræ. Eins og hinar tvær gerir blágrátt innri hlið nálanna hana að laglegum hægvaxta runna, heppilegum í litla garða.
Eins og hjá hinum tegundunum eru fræin æt, en erfitt aðgengi hindrar söfnun á því.
EJS
Fyrirtækið EJS ehf. (áður Einar J. Skúlason) var umboðsaðili Dell á Íslandi. EJS ehf. var stofnað af Einari J. Skúlasyni árið 1939 en fyrirtækið einbeitti sér að nútíma upplýsinga- og samskiptatækni. EJS er nú hluti af Advania.
Saga
Starfsemin hófst með rekstri á skrifvélaverkstæði sem síðar varð að verslun og innflutnings- og þjónustufyrirtæki fyrir skrifstofuvélar. Fljótlega bættist einnig við sala á búðarkössum.
Í byrjun níunda áratugarins hóf fyrirtækið að þreifa fyrir sér í tölvumálum. Helstu bankastofnanir landsins gerðu við það langtímasamning um beinlínutengingu og heildartölvuvæðingu á afgreiðslukerfum. Í kjölfarið, árið 1984, var fyrirtækið gert að hlutafélagi. Skömmu síðar seldi Einar, stofnandi þess, nokkrum starfsmönnum hlut sinn og hætti alfarið afskiptum af fyrirtækinu fyrir aldurs sakir. Einar er nú látinn.
Tenglar
Heimasíða EJS hf.
Lilleström SK
Lilleström er norskt Knattspyrnu lið frá Lilleström. Heimavöllur félagsins heitir Åråsen Stadion.
Lilleström hefur unnið Norsku úrvalsdeildina 5 sinnum, síðast árið 1989 og bikarkeppnina 6 sinnum, síðast árið 2017.
Meðal Íslendinga sem hafa spilað með liðinu eru Rúnar Kristinsson, Heiðar Helguson, Arnór Smárason og Ríkharður Daðason. Teitur Þórðarson þjálfaði liðið um nokkurra ára skeið.
Nú spilar Hólmbert Friðjónsson með liðinu.
Land Eiríks rauða
thumb|right|Kort sem sýnir Land Eiríks rauða á Austur-Grænlandi. Land Eiríks rauða (norska: Eirik Raudes Land) var landsvæði á austurströnd Grænlands sem Norðmenn gerðu tilkall til og hernámu frá 27. júní 1931 til 5. apríl 1933. Hernámið kom í kjölfar Grænlandsdeilunnar milli Danmerkur og Noregs um yfirráð Dana yfir Grænlandi, en Norðmenn vildu meina að þeir gætu gert tilkall til strandlengju Austur-Grænlands þar sem landið hefði verið einskismannsland þegar þeir hófu landkönnun og byggingu veiðistöðva þar undir lok 19. aldar.
Deilan var tekin fyrir af Alþjóðadómstólnum í Haag sem dæmdi Danmörku í vil. Noregur sætti sig við dóminn og lét landsvæðið eftir. Eftir það skírðu Danir svæðið „Land Kristjáns 10.“. Það er nú hluti af Þjóðgarði Grænlands.
Skógarþröstur
Skógarþröstur (fræðiheiti: Turdus iliacus) er spörfugl af ætt þrasta sem verpir í furu- og birkiskógum og á freðmýrarsvæðum í Norður-Evrópu og Asíu.
left|thumb|300px|Þrastarhreiður á [[Þingvellir|Þingvöllum. Skógarþrestir verpa oft á jörðu.]] Skógarþrösturinn lifir aðallega á skordýrum og ormum á varptímanum en á öðrum tímum árs lifir hann mikið á berjum og fræjum. Hreiður þrasta eru oftast í runnum eða á jörðu. Þeir safnast oft saman í stóra hópa að haust- og vetrarlagi. Skógarþrestir verpa sjaldan í Bretlandi og á Írlandi en algengt er að þeir hafi þar vetursetu. Hann er að mestu leyti farfugl en á Íslandi heldur stór hópur þeirra til allt árið.
Útlitseinkenni
Skógarþröstur er meðalstór spörfugl, móbrúnn að ofan á höfði, baki, vængjum og stéli en ljósgulur og hvítur að framan með dökkbrúnum rákum og blettum á bringu. Áberandi eru kremhvítu rákirnar ofan við augun og rauðbrúnu hliðarnar. Goggurinn er gulleitur með dökkum brodd. Fæturnir eru eru ljósbrúnir að lit. Kynin eru eins í útliti og óaðgreinanleg.
Meðallengd skógarþrasta er um 20-24 cm og breidd vænghafs milli 33 og 35 cm. Þyngd er milli 50 og 75 g. Sú deilitegund skógarþrasta sem finna má á Íslandi er í stærri kantinum.
Útbreiðsla og kjörlendi
Skógarþröstur verpur í Evrópu og Asíu, langleiðina til Kyrrahafs. Varpsvæði skógaþrasta ná frá Íslandi og Skotlandi (vestustu mörk), og austur um Skandinavíu, Eystrasaltið og Rússland um það bil að 165°E. Undanfarin ár hafa útbreiðslumörk tegundarinnar stækkað aðeins, bæði í Austur Evrópu þar sem skógarþrösturinn verpur nú í norðurhluta Úkraínu, og einnig á suðurhluta Grænlands þar sem tegundin nam land árin 1990-1991.
Skógarþröstur er algengur á Íslandi og er útbreiddur á láglendi um land allt. Skógarþröstur er að mestu farfugl og fer til Vestur-Evrópu á haustin, mest til Bretlands, Írlands, Frakklands og Pýreneaskaga. Veturseta fer þó vaxandi og sjást nú þúsundir fugla í árlegum vetrarfuglatalningum Náttúru­fræðistofnunar, einkum í þéttbýli suðvestanlands.
Söngur
Karlfuglinn syngur breytilegt lag. Skógarþrestir hafa mjög greinilegar svæðisbundnar mállýskur í söng, þ.e. stofnar á tilteknu svæði hafa áþekkan söng eða söngmynstur.
Söngur skógarþrastar skiptist í tvo hluta. Fyrri hlutinn og samanstendur af nokkrum upphafsþáttum yfirleitt í hækkandi eða lækkandi tíðni. Þessir þættir geta ýmist verið skýrir tónar, eða flöktandi í tónhæð ("trill"). Eftir upphafsþættina fylgir seinni hluti söngsins sem er mun hraðari og breytilegri í byggingu og mynstri (ýmist kallað muldur eða skvaldur). Svæðisbundnu mállýskuna er að finna í upphafsstefi söngsins. Þannig er upphafserindi söngsins eins hjá tilteknum fugl og innan hans mállýskusvæðis en muldrið er mjög breytilegt. Útbreiðslusvæði mállýsku er breytilegt í stærð en í skóglendi í Noregi er meðalstærð þessara mállýskuhverfa um 41.5 km². thumb|Rófrit (e. spectrogram) sem sýnir dæmi um söngbyggingu skógarþrastar á Höfuðborgarsvæðinu. Hugtök eru merkt inn á mynd.
Flokkunarfræði
Tegundinni var fyrst lýst af Carl Linnaeus í 10.útgáfu af flokkunarriti hans Systema Naturae árið 1758 undir sama tegundanafni (Turdus iliacus)
Aldous Huxley
thumb|right|Aldous Huxley. Aldous Leonard Huxley (26. júlí 1894 – 22. nóvember 1963) var enskur rithöfundur og einn þekktasti meðlimur Huxley-fjölskyldunnar. Hann er þekktastur fyrir skáldsögur sínar, einkum dystópíuna Veröld ný og góð (enska: Brave New World), sem kom út í íslenskri þýðingu Kristjáns Oddssonar árið 1988. Huxley er einnig þekktur fyrir ritgerðir sínar um ýmis efni auk þess sem hann gaf út smásögur, kvæði og ferðasögur. Hann var einnig ritstjóri tímaritsins Oxford Poetry. Huxley varði síðustu árum ævi sinnar í Bandaríkjunum og bjó í Los Angeles frá árinu 1937 til æviloka.
Gérard Genette
Gérard Genette (7. júní 1930 – 11. maí 2018) var franskur bókmenntafræðingur sem er þekktastur fyrir skrif sín um frásagnafræði, grein sem hann átti þátt í að skapa ásamt fleira fræðafólki sem kennt hefur verið við póststrúktúralismann í hugvísindum á 7. áratug 20. aldar. Hann stofnaði tímaritið Poétique árið 1970 ásamt Tzvetan Todorov og Hélène Cixous. Skrif hans um frásagnafræði komu út sem þrjár ritgerðir, Figures I-III (1966-1972) og í bókinni Nouveau Discours du récit (1983). Árið 1979 setti hann fram hugmyndina um erkitextann (tengsl texta við bókmenntategundir, málsnið o.s.frv.) í Introduction à l'architexte og árið 1982 kom út bókin Palimpsestes: La Littérature au second degré þar sem hann þróaði áfram hugtakið textatengsl sem Julia Kristeva og Roland Barthes, meðal annarra, höfðu áður unnið með.
Atsushi Uchiyama
Atsushi Uchiyama (fæddur 29. júní 1959) er japanskur fyrrverandi knattspyrnumaður. Hann spilaði 2 leiki með landsliðinu.
Campanula ledebouriana
Campanula ledebouriana er tegund af klukkuætt (Campanulaceae), ættuð frá Tyrklandi og Kákasus.
Lausavísa
Flestar lausavísur eru tvær til fjórar línur en elstu lausavísurnar, frá fyrstu öldum Íslandssögunnar, eru þó oftast lengri og ortar undir dróttkvæðum háttum eða eddukvæðaháttum og síðar danskvæðaháttum. Þegar kom fram um siðaskipti voru rímnahættir orðnir allsráðandi. Þegar leið á 20. öld fór að bera á lausavísum ortum undir limruhætti, vanalega eru þær bara kallaðar limrur.
Sem dæmi um lausavísu sem fljótt varð landfleyg og er enn alþekkt en hefur verið birt í ýmsum útgáfum má taka þessa:
Dakota Fanning
thumb|right|Dakota Fanning Hannah Dakota Fanning (fædd 23. febrúar 1994) er bandarísk leikkona.
Fjölveri
Fjölveri er í félagsmannfræði það þegar kvenmaður á fleiri en einn eiginmann samtímis, þegar karl á fleiri en eina konu samtímis er það kallað fjölkvæni. Mannfræðingar telja að algengasta form fjölveris sé þegar tveir bræður giftast sömu konunni.
Fjölveri hefur lengi viðgengist í Tíbet, Nepal og meðal frumbyggja á norðurslóðum Kanada. Vitað er að það viðgekkst einnig meðal sumra þjóðbálka í Pólýnesíu áður fyrr.
Orrustan við Hastings
thumb|250px|Dauði Haraldar sýndur á [[Bayeux-refillinn|Bayeux-reflinum.]] Orrustan við Hastings var orrusta sem háð var þann 14. október 1066 átta kílómetrum norður af Hastings í Austur-Sussex á Englandi. Orrustan markaði upphaf landvinninga Normanna á Englandi og má segja að hún hafi ráðið úrslitum um það að Normannar náðu yfirráðum í landinu og urðu þar yfirstétt.
Fjölveri
Í abrahamískum trúarbrögðum er bann lagt við fjölveri.
Orrustan við Hastings
Normanski hertoginn Vilhjálmur bastarður kom með her sinn yfir Ermarsund 28. september og er sagt að í flota hans hafi verið 696 skip. Þremur dögum áður, þann 25. september, hafði Haraldur Guðinason Englandskonungur unnið sigur á her Haraldar harðráða Noregskonungs í orrustunni við Stanfurðubryggju, skammt frá Jórvík. Þegar hann frétti af innrásarliðinu flýtti hann sér suður á bóginn og hafði með sér þann hluta hers síns sem fær var til eftir bardagann við Norðmennina og reyndi að safna meira liði á leiðinni. Herirnir mættust við Hastings 14. október og varð þar harður bardagi sem lauk með falli Haraldar. Er sagt að hann hafi fengið ör í augað. Hann var annar af einungis tveimur enskum þjóðhöfðingum sem hafa fallið í orrustu (hinn var Ríkharður 3.).
Kortrijk
Kortrijk (franska: Courtrai) er borg í Belgíu. Hún er jafnframt höfuðborg og stærsta borgin í flæmska héraðinu Vestur-Flæmingjalandi. Íbúar eru 75 þúsund. Íbúarnir eru hollenskumælandi. Nokkrar byggingar borgarinnar eru á heimsminjaskrá UNESCO.
Lega og lýsing
thumb|left|Broeltowers Kortrijk liggur við ána Leie norðarlega í Belgíu en syðst í héraðinu Vestur-Flæmingjaland. Næstu stærri borgir eru Gent (42 km), Lille (25 km) og Brugge. Miðborgin afmarkast við ána Leie og er nánast hringlaga.
Byggingar og kennileiti
Miðborg Kortrijk er í heild sinni á heimsminjaskrá UNESCO, sökum gamalla og sögufrægra bygginga. Miðborgin afmarkast af ánni Leie sem hringum í kringum hana. Einnig eru talsvert mörg síki í miðborginni.
Vinabæir
Kortrijk viðheldur vinabæjatengslum við eftirfarandi borgir:
Jón Halldórsson í Hítardal
Jón Halldórsson (6. nóvember 1665 – 27. október 1736) prófastur og sagnaritari í Hítardal í Hraunhreppi í Mýrasýslu var mikilvirkur rithöfundur og fræðimaður.
Séra Jón var sonur Halldórs Jónssonar, sem var prestur í Reykholti frá 1657 – 1704, og konu hans Hólmfríðar Hannesdóttur. Jón fór í Skálholtsskóla fjórtán ára að aldri og útskrifaðist þaðan eftir fjögurra ára nám. Hann sigldi og hóf nám í Kaupmannahafnarháskóla 1686 og var þar í tvö ár. Eftir heimkomuna 1688 var hann heyrari í Skálholtsskóla í fjögur ár en varð prestur í Hítardal árið 1692 og gegndi því embætti til dauðadags. Eftir því sem Finnur sonur hans segir í Kirkjusögu sinni fór Jón ekki að gefa sig að sagnaritun fyrr en um fimmtugt, það er að segja um 1715, en þá tók hann við sér svo um munaði og er almennt talinn merkasti sagnaritari Íslendinga á fyrri hluta 18. aldar.
Jón skrifaði meðal annars sögur biskupa á Hólum og í Skálholti og sögur skólameistara, presta og alþingisskrifara. Hann skráði einnig Hítardalsannál, Hirðstjóraannál og fleiri sagnarit.
Árið 1708 átti Jón biskup Vídalín í mestu vandræðum með að fá hæfan skólameistara í Skálholtsskóla af því að lærðum mönnum hafði fækkað svo mjög í Stórubólu. Fékk hann þá séra Jón til að koma og gegna skólameistarastarfinu um tveggja ára skeið. Árið 1710 varð svo Þorleifur Arason skólameistari en séra Jón fór aftur í Hítardal. Hann hafði oft ungmenni hjá sér og kenndi þeim og stundum voru stúdentar í framhaldsnámi hjá honum eftir að hafa útskrifast úr Skálholts- eða Hólaskóla.
Eftir lát Jóns biskups Vídalín gegndi Jón biskupsstörfum í tvö ár. Hann var kosinn biskup að sér fjarstöddum við útför Jóns Vídalin og aftur á Alþingi sumarið eftir af prestum úr Skálholtsbiskupsdæmi og ætlaði hann að taka því og fara utan með Eyrarbakkaskipi til að sækja vígslu en þá fréttist að séra Jón Árnason, prófastur í Strandasýslu, ætlaði að sigla til að sækjast eftir biskupsembættinu og hætti hann þá við utanferð þótt margir hvettu hann til að fara. Hann dó 27. október 1736 eftir að hafa legið rúmfastur frá jólum árið áður.
Kona Jóns var Sigríður Björnsdóttir (1667 – 1756) frá Snæfoksstöðum. Synir þeirra voru þeir Finnur Jónsson biskup og Vigfús Jónsson, prestur og fræðimaður í Hítardal.
Höfði
thumb|right|Höfði Höfði er hús í Borgartúni í Reykjavík byggt 1909, Franski konsúllinn Jean-Paul Brillouin átti upprunalega aðsetur þar. Seinna átti Einar Benediktsson skáld húsið um nokkurt skeið og bjó í því með fjölskyldu sinni. Árið 2015 var styttan af Einari eftir Ásmund Sveinsson, sem staðið hafði á Miklatúni, flutt að Höfða og sett upp austanmegin við húsið.
Íslandsfundurinn á milli Ronalds Reagan og Mikhaíls Gorbatsjev átti sér stað þar 1986. Fáni Bandaríkjanna og fáni Sovétríkjanna hanga þar til minnis um fundinn.
Í ágúst 1991 komu utanríkisráðherrar Eystrasaltsríkjanna til fundar í Höfða, en þá var sjálfstæðisbarátta ríkjanna á lokastigi. Hittust þeir í Höfða ásamt Jóni Baldvin Hannibalssyni, þáverandi utanríkisráðherra og Davíð Oddssyni, þáverandi forsætisráðherra. Á þessum fundi í Höfða viðurkenndu Íslendingar sjálfstæði Eystrasaltsríkjanna fyrstir allra þjóða.
Kunnir íbúar
Fyrsti íbúi hússins var Brillouin, konsúll Frakka á Íslandi. Hann var kvæntur norskri konu sem kann að hafa ráðið því að ákveðið var að kaupa tilhöggvið hús frá Noregi. Á þessu fyrsta skeiði hússins var aðalinngangurinn sjávarmegin, en því var breytt fljótlega eftir að konsúlshjónin fluttu þaðan árið 1913.
Skáldið Einar Benediktsson bjó í Höfða ásamt fjölskyldu sinni milli 1914 og 1917. Í kjölfarið komst húsið í eigu Fossafélagsins Títan sem átti það næstu árin og er ekki vitað með fullri vissu um íbúa þess á þeim tíma.
Árið 1920 nýtti Reykjavíkurbær lagaheimild til að taka Höfða leigunámi til að bregðast við húsnæðisskorti. Húsið var fengið Páli Einarssyni til afnota. Hann var áður fyrsti borgarstjóri Reykjavíkur en hafði tekið við embætti hæstaréttardómara.
Frá 1924 til 1938 var húsið í eigu Matthíasar Einarssonar læknis og bjó dóttir hans, listakonan Louisa Matthíasdóttir þar einnig.
Breska utanríkisþjónustan keypti húsið af Matthíasi og hýsti það sendiráð og sendiherrabústað til ársins 1951. Eftir það hefur ekki verið búið í Höfða en byggingin gegnt ýmsum öðrum hlutverkum.
Qaboos bin Said al Said
Qaboos bin Said al Said (18. nóvember 1940 – 10. janúar 2020) var soldán Ómans frá árinu 1970 til dauðadags árið 2020. Qaboos var talið til tekna að hafa á ríkisárum sínum breytt Óman úr fátæku og vanþróuðu landi með lélega innviði í nútímalegt ríki með betri lífsskilyrði en í flestum nágrannalöndunum.
Æviágrip
Qaboos bin Said al Said fæddist árið 1940 og var eini sonur soldánsins Saids bin Taimur. Á valdatíð föður hans var Óman verulega lokað og vanþróað ríki þar sem innviðir voru vanræktir en stranglega var farið eftir fornum siðum. Qaboos var sendur til náms í Bretlandi þegar hann var sextán ára. Hann gekk þar í konunglega breska herforingjaskólann í Sandhurst og gegndi þjónustu í skoskri herdeild í Vestur-Þýskalandi í níu mánuði að loknu námi.
Qaboos sneri heim til Ómans árið 1964. Hann leiddi árið 1970 blóðlausa byltingu gegn föður sínum og lýsti sjálfan sig nýjan soldán Ómans. Sem soldán reyndi Qaboos að draga úr vægi olíuvinnslu í efnahagslífi Ómans og leggja aukna áherslu á landbúnað og fiskveiðar með því að veita bændum rausnarlega styrki og útvega veiðimönnum báta með utanborðsmótorum. Á fyrsta ári sínu við völd lét Qaboos einnig banna þrælahald í Óman. Á valdatíð Qaboosar var ráðist í verulega uppbyggingu á innviðum. Meðal annars hafði á tíunda áratugnum verið lagt um 4.000 km vegakerfi með bundnu slitlagi og 79 heilsugæslustöðvar höfðu verið settar á fót auk þriggja stórra fæðingarstöðva, 300 grunnskóla og háskóla sem stofnaður var árið 1986.
Árið 1970 tókst stjórn Qaboosar að vinna bug á kommúnísku Dhofar-uppreisninni með hjálp Breta, Jórdaníumanna og Írana. Á stjórnartíð Qaboosar hafði ómanski herinn breska yfirmenn á launum og Óman viðhélt vinsamlegu sambandi við Vesturlönd. Á sama tíma rak Qaboos þó frá árinu 1985 svokallaða „jafnvægispólitík“ í utanríkismálum og stofnaði í því skyni til formlegs stjórnmálasambands við Sovétríkin á valdatíð Mikhaíls Gorbatsjev.
Þegar fyrra Persaflóastríðið braust út árið 1991 með innrás Saddams Hussein í Kúveit tók Qaboos afstöðu með alþjóðabandalaginu sem barðist gegn Írak í stríðinu, þrátt fyrir að almenningur í Óman væri að mestu hlynntur Saddam. Qaboos átti frumkvæði að því að Persaflóasamstarfsráðið tók ekki einhliða afstöðu með Írak í stríðinu og að því að Óman reyndi að miðla málum milli stríðsaðila í átökunum.
Árið 1997 setti Qaboos ómanska ríkinu nýja stjórnarskrá. Í stjórnarskránni var sjálfstæði dómstóla tryggt, sem var þá einsdæmi í arabaríki, og ráðherrum og aðstoðarráðherrum var bannað að sitja í stjórnum fyrirtækja sem væru skráð á verðbréfamarkaðnum í Múskat. Þá var komið á laggirnar æðri deild 80 manna ráðgjafarnefndar sem Qaboos hafði stofnað árið 1991.
Qaboos lést þann 10. janúar árið 2020 og hafði þá setið lengst allra þáverandi þjóðhöfðingja í arabaheiminum. Qaboos átti hvorki syni né bræður, en í bréfi sem hann lét eftir sig kvað hann á um að arftaki hans í soldánsembætti yrði frændi hans, menningarmálaráðherrann Haitham bin Tariq Al Said.
Tufts-háskóli
thumb|right|250px|Arnold-vængur Tufts-háskólans Tufts-háskóli er einkarekinn rannsóknarháskóli í Massachusetts í Bandaríkjunum. Skólinn var stofnaður árið 1852. Við skólann nema rúmlega 5 þúsund grunnnemar og tæplega fimm þúsund framhaldsnemar. Einkunnarorð skólans eru pax et lux á latínu (eða „friður og ljós“).
Kolviður (sjóður)
Kolefnissjóðurinn Kolviður var stofnaður að frumkvæði Skógræktarfélags Íslands og Landverndar en hlutverk sjóðsins er að gera landsmönnum kleift að jafna kolefnislosun sína vegna samgangna með því að beita skógrækt sem vopni í baráttunni.
Á heimasíðu Kolviðar verður á einfaldan hátt hægt að reikna út hvað hver einstakur bíll losar mikið af koldíoxíði (CO2) á ári og hvað þarf mörg tré til að jafna þá losun (umbreyta koldíoxíðinu í trjávöxt og súrefni). Þannig gefst landsmönnum tækifæri til þess að greiða andvirði þeirra trjáa sem þarf til þess að jafna kolefnismengun þeirra.
Dragá
right|thumb|Svarfaðardalsá við Árgerðisbrú skammt frá Dalvík. Áin er dragá sem dregur að sér vatn úr fjöllum og þverdölum Svarfaðardals og Skíðadals. Dragá er bergvatnsá, sem myndast smám saman þegar yfirborðsvatn í lækjarsytrum leitar sameiginlegs farvegs.
Hiti og vatnsmagn dragáa eru ójöfn og sveiflukennd frá einum tíma til annars og fer það eftir veðráttu. Í rigningartíð og í leysingum eru árnar vatnsmiklar og verða þá stundum mórauðar af framburði. Í þurrkatíð dragast þær saman, rennslið er þá lítið og vatnið er tært. Í hlýindum hitna þær fljótt og verða oft 10-20 gráðu heitar. Í kulda og frostum kólnar vatnið og þær leggur, þ.e. ís myndast á þeim. Ógrónar áreyrar eru víða meðfram dragám og úti í þeim, flóð og vatnavextir koma í veg fyrir að gróður festi þar rætur. Dragár eru einkennandi fyrir blágrýtismyndun Íslands, en finnast ekki í gosbeltum landsins. Dæmi um dragár eru Fnjóská, Andakílsá, Kálfá í Hreppum og Selfljót á Héraði.
Félagsmannfræði
Félagsmannfræði (eða menningarmannfræði) er undirgrein mannfræðinnar sem fæst við rannsóknir á félagsfræði mannsins, en er frábrugðin félagsfræði af því leyti að áhersla er lögð á menningu manna. Þeir sem leggja stund á greinina kallast félagsmannfræðingar.
Cerastium brevicarpicum
Cerastium brevicarpicum er jurt af hjartagrasaætt. Hún er ættuð frá Bólivíu.
Fáni Mexíkó
Fáni Mexíkó var fyrst tekinn í notkun árið 1821 sem almennur þríleitur fáni. Árið 1823 var skjaldarmerki Mexíkó bætt við í hvíta borðann í miðjunni. Skjaldarmerkinu hefur verið breytt fleirri skipti síðan og þar með fánanum ennfremur að því leyti. Hlutföll eru 4:7.
Vetrarólympíuleikarnir 2026
thumb|right| Vetrarólympíuleikarnir 2026 eru 25. vetrarólympíuleikarnir og fara þeir fram í Mílanó—Cortina d'Ampezzo á Ítalíu frá 6. til 22. febrúar 2026. Þetta eru aðrir Ólympíuleikarnir í Cortina d'Ampezzo, áður voru haldnir Ólympíuleikar árið 1956 á Ítalíu.
Mílanó—Cortina d'Ampezzo var valin eftir kosningu Alþjóða ólympíunefndarinnar 24. júní 2019.
Juraj-Dobrila-háskólinn í Pula
Juraj-Dobrila-háskólinn í Pula (króatíska Sveučilište Jurja Dobrile u Puli), eða Háskólinn í Pula, er háskóli í borginni Pula í Istríu í Króatíu. Hann var stofnaður 2006.
thumb|250px|Háskólinn í Pula
Hreppsnefnd Sauðárhrepps
Hreppsnefnd Sauðárhrepps var lýðræðislegur vettvangur kjörinna fulltrúa íbúa Sauðárhrepps. Hreppsnefnd bar ábyrgð því að framfylgja þeim málefnum sem ríkið fól sveitarstjórnum.
1904
Hreppsnefnd Sauðárhrepps sem var kosin í sveitarstjórnarkosningunum 1904
Eftirfarandi fulltrúar skipuðu hreppsnefnd:
1901
Hreppsnefnd Sauðárhrepps sem var kosin í sveitarstjórnarkosningunum 1901
Eftirfarandi fulltrúar skipuðu hreppsnefnd:
1898
Hreppsnefnd Sauðárhrepps sem var kosin í sveitarstjórnarkosningunum 1898
Eftirfarandi fulltrúar skipuðu hreppsnefnd:
1895
Hreppsnefnd Sauðárhrepps sem var kosin í sveitarstjórnarkosningunum 1895
Eftirfarandi fulltrúar skipuðu hreppsnefnd:
1892
Hreppsnefnd Sauðárhrepps sem var kosin í sveitarstjórnarkosningunum 1892
Eftirfarandi fulltrúar skipuðu hreppsnefnd:
1889
Hreppsnefnd Sauðárhrepps sem var kosin í sveitarstjórnarkosningunum 1889
Eftirfarandi fulltrúar skipuðu hreppsnefnd:
1886
Eftirfarandi fulltrúar skipuðu hreppsnefnd:
1884
Hreppsnefnd Sauðárhrepps sem var kosin í sveitarstjórnarkosningunum 1884
Eftirfarandi fulltrúar skipuðu hreppsnefnd:
1883
Hreppsnefnd Sauðárhrepps sem var kosin í sveitarstjórnarkosningunum 1883
Eftirfarandi fulltrúar skipuðu hreppsnefnd:
1880
Hreppsnefnd Sauðárhrepps sem var kosin í sveitarstjórnarkosningunum 1880
Eftirfarandi fulltrúar skipuðu hreppsnefnd:
1876
Eftirfarandi fulltrúar skipuðu hreppsnefnd:
1875
Hreppsnefnd Sauðárhrepps sem var kosin í sveitarstjórnarkosningunum 1875
Eftirfarandi fulltrúar skipuðu hreppsnefnd:
Hilary Duff
Hilary Erhard Duff (fædd 28. september 1987) er bandarísk leik- og söngkona en hún er einnig þekkt sem höfundur og lagasmiður. Hún er fædd og uppalin í Houston, Texas og lék hún í bæjarleikhúsi og sjónvarpsauglýsingum áður en hún fór með titilhutverk í þáttum Disney-stöðvarinnar um Lizzie McGuire og í þættinum Gossip Girl sem kvikmyndastjarnan Olivia. Hilary varð þekkt fyrirmynd unglinga og hélt hún því við með þáttunum Lizzie McGuire og kvikmyndaleik, en hún lék í kvikmyndum á borð við Agent Cody Banks, Cheaper by the Dozen og A Cinderella Story. Nýlega hefur hún leikið ýmsum sjónvarpsþáttum og óháðum kvikmyndum.
Hilary hefur markað innkomu sína í popptónlist, með þremur RIAA platínu-plötum; Metamorphosis (2002), sem er fyrsta sólóplatan hennar og fór í platínumsölu; Hilary Duff (2004); og Most Wanted (2005), en báðar plöturnar fór í platínumsölu. Nýjasta plata Hilary, Dignity (2007) fór í gullsölu og náði lagið "With Love" hátt á bandaríska listanum. Næsta plata, Best of Hilary Duff (2008), safnplata sem innihélt öll bestu lög Duff, hefur Duff alls selt 13 milljónir platna um allan heim.
Duffhefur einnig komið sér inn í tískuiðnaðinn og hefur hún sent frá sér sína eigin fatalínu, Stuff by Hilary Duff og Femme fyrir DKNY Jeans til viðbótar við að vera á samningi hjá IMG Models og hafa sent frá sér tvö ilmvötn í samstarfi við Elizabeth Arden. Hún hefur einnig skrifað bækur fyrir ungt fólk, þ.á m. Elixir (2010) og Devoted (2011), en hún var líka aðalframleiðandi myndarinnar According to Greta og framleiðandi myndanna Material Girls og Beauty and the Briefcase''.
Æska
thumb| Hilary Duff á MuchMusic verðlaununum árið 2007 Hilary Erhard Duff 28. september 1987 í Houston,Texas. Foreldrar hennar eru Susan Colleen (áður Cobb), húsmóðir, og Robert Erhard Duff, verslunareigandi. Duff á eldri systur, Haylie, sem er einnig leik- og söngkona. Móðir hennar hvatti hana til þess að skrá sig í leiklistartíma ásamt Haylie. Báðar stelpurnar fengu hlutverk í hinum ýmsu leikritum á svæðinu. Þegar systurnar voru sex og átta ára tóku þær þátt í uppfærslu BalletMet Columbus af Hnetubrjótnum í San Antonio. Systurnar urðu áhugasamari um að reyna fyrir sér í leiklistinni og að lokum flutti móðir þeirra með þeim til Kaliforníu en faðir þeirra varð eftir í Houston til þess að sjá um fyrirtækið. Eftir nokkur ár af áheyrnaprufum og fundum með umboðsmönnum fengu Duff systurnar hlutverk í nokkrum sjónvarpsauglýsingum. Vegna leiklistarferilsins var Duff kennt heima.